
OSNUTEK ZAKONODAJNE RESOLUCIJE EVROPSKEGA PARLAMENTA
[bookmark: _Hlk223989061]o osnutku sklepa Sveta o sklenitvi, v imenu Evropske unije, Konvencije Združenih narodov proti kibernetski kriminaliteti; Krepitev mednarodnega sodelovanja za boj proti nekaterim kaznivim dejanjem, storjenim z uporabo sistemov informacijske in komunikacijske tehnologije, ter za izmenjavo dokazov v elektronski obliki o hudih kaznivih dejanjih
(14941/2025 – C10‑0369/2025 – 2025/0231(NLE))
(Odobritev)
Evropski parlament,
–	ob upoštevanju osnutka sklepa Sveta (14941/2025),
–	ob upoštevanju Konvencije Združenih narodov proti kibernetski kriminaliteti, Krepitev mednarodnega sodelovanja za boj proti nekaterim kaznivim dejanjem, storjenim z uporabo sistemov informacijske in komunikacijske tehnologije, ter za izmenjavo dokazov v elektronski obliki o hudih kaznivih dejanjih (12735/25),
–	ob upoštevanju zahteve za odobritev, ki jo je Svet podal v skladu s členom 82(1) in (2), členom 83(1), členom 87(2) in členom 218(6), drugi pododstavek, točka (a), Pogodbe o delovanju Evropske unije (C10‑0369/2025),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A10‑0000/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic ter Združenim narodom.

[bookmark: _Toc225245152]OBRAZLOŽITEV
Ker se kibernetska kriminaliteta in kazniva dejanja, ki jih omogoča kibernetski prostor, stopnjujejo hitreje kot kdaj koli prej, je lahko Konvencija Združenih narodov o kibernetski kriminaliteti pomemben instrument za izboljšanje mednarodnega sodelovanja ob hkratni krepitvi človekovih pravic med pogodbenicami. Internet ne pozna meja, zato se je treba tega vprašanja lotiti celovito, torej v široki koaliciji partnerjev, zavezanih spoštovanju človekovih pravic, demokracije in pravne države. Skupno prizadevanje je bistveno, če se želimo učinkovito boriti proti spletnim kriminalnim dejavnostim in zagotoviti, da bodo storilci, ki delujejo na digitalnem področju, odgovarjali za svoja dejanja. 
Omeniti je treba tudi, da je ta konvencija, čeprav jo je podprl širok spekter deležnikov, sprožila kritike civilne družbe in ponudnikov storitev, zlasti kar zadeva zagotavljanje varstva temeljnih pravic in vrednot. Zato bo uporaba zaščitnih ukrepov iz te konvencije odločilna, ko jo bodo uporabljali pristojni organi.
Če bi EU konvencijo ratificirala, bi lahko z oblikovanjem njenega izvajanja prevzela vodilno vlogo pri zaščiti kibernetskega prostora. EU lahko s svojim zanesljivim regulativnim okvirom in zavezanostjo demokratičnim vrednotam zagotovi, da bo konvencija prispevala k varnemu in odprtemu digitalnemu svetu, hkrati pa spodbujala te vrednote med partnerji in drugimi stranmi. Poleg tega bi lahko EU oblikovala zaupanja vredno mednarodno sodelovanje in si zanj prizadevala, s čimer bi preprečila zlorabo digitalnega prostora, hkrati pa okrepila človekove pravice med pogodbenicami. Ohranjanje zanesljivih zaščitnih ukrepov je nadvse pomembno za spodbujanje zaupanja in zagotavljanje učinkovitega svetovnega sodelovanja v kazenskih zadevah. 
Na podlagi tega poročevalec priporoča sklenitev Konvencije Združenih narodov o kibernetski kriminaliteti.

<FootprintIntro>Poročevalec v skladu s členom 8 Priloge I Poslovnika izjavlja, da je v svoje poročilo vključil prispevke k zadevam, ki se nanašajo na temo dokumenta, ki jih je med pripravo osnutka poročila prejel od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru[footnoteRef:1] za preglednost, ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj).] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	Cybersecurity Tech Accord

	Epicenter.works

	Microsoft

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi

	


Priprava tega seznama je v izključni pristojnosti poročevalca.
Če so na seznamu navedene fizične osebe z imenom ali njihovo funkcijo ali z obema, poročevalec izjavlja, da je zadevne fizične osebe seznanil z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

